OpenLLM-France/wikimedia huggingface dataset:
# Piragüisme als Jocs Olímpics d'estiu de 2024 - KX-1 Masculí

La prova de KX-1 masculina de Piragüisme eslàlom als Jocs Olímpics de París 2024 farà el seu debut en unes Olimpíades. La prova es disputarà entre el 3 i el 5 d'agost del 2024 a l'Estadi nàutic olímpic de l'Illa de França, situat al municipi francès de Vaires-sur-Marne.

## Format

La modalitat de caiac cross és diferent a la resta d'esdeveniments d'eslàlom. En aquesta disciplina competeixen 4 piragüistes a la vegada per aconseguir arribar primer a la meta. L'inici és un salt d'uns 2 metres d'alçada i també existeixen portes. El contacte entre les embarcacions està permès, amb alguna excepció. La prova començarà amb una contrarellotge per saber els enquadraments eliminatoris. I a partir d'aquí els dos piragüistes que quedin primers passaran a la següent ronda fins a arribar a la final on es decidiran les 3 medalles.

## Classificació

Tots els atletes que es classifiquin per la prova de caiac tindran accés directe a la competició. I a més hi haurà 3 places extres que es donaran en un torneig de classificació.

## Referències

* ↑ «Calendari oficial olímpic» (en anglès). Paris 2024. Arxivat de l'original el 1 d’agost 2022. [Consulta: 4 juliol 2023].
* ↑ «Waht is Kayak cros?» (en anglès). Equip Regne Unit, 05-06-2023.
* ↑ «How to qualify for canoe slalom at Paris 2024?» (en anglès). olympics.com, 27-06-2023.
# Caleido

Caleido és un gratacel de 181 metres d'alçarià i 36 plantes en construcció a Madrid. És anomenat com Quinta Torre (Cinquena Torre), ja que està proper a els altres quatre gratacels del Cuatro Torres Business Area (CTBA) al Passeig de la Castellana. El març de 2016 es sapigué que el Instituto de Empresa (IE) serà l'inquilí principal. La seva construcció va començar a l'abril de 2017 i serà acabat al final de 2020. Ocupa el lloc anterior del Centro Internacional de Convenciones de la Ciudad de Madrid. Serà el 5è edifici més més alt de Madrid i el 7è més alt d'Espanya.
Ha estat dissenyat per les empreses d'arquitectura Fenwick Iribarren i Serrano-Suñer Arquitectura i el contractista principal és OHL Desarrollos.

## Referències

* ↑ «Caleido: así será la quinta torre de la Castellana». Cadena Ser, 09-01-2017 [Consulta: 9 gener 2017]. Arxivat 2017-01-10 a Wayback Machine.
* ↑ «Torre Caleido: las obras secretas del quinto rascacielos de La Castellana». EjePrime, 14-05-2017 [Consulta: 23 maig 2017].
* ↑ Domingo, Marta R. «Así será la quinta torre que albergará el Instituto de Empresa en 2019». , 29-03-2016 [Consulta: 21 juny 2016].
# Alesanco

Alesanco és un municipi de la Rioja, a la regió de la Rioja Alta,

## Història

En la Crònica Albeldense s'esmenta la famosa expedició que va portar a terme Alfons I, rei d'Astúries per la ribera de l'Ebre el 740. En aquest relat es refereixen les localitats destruïdes: Mirandam (actual Miranda de Ebro), Revendecam, Carbonariam, Abeicam (Ábalos, des d'on va creuar l'Ebre), Brunes (podria ser Briones però no és del tot segur), Cinissariam (actual Cenicero) i Alesanco.

## Etimologia

En una butlla de 1199 per la qual es concedien privilegis al monestir de San Millán de la Cogolla apareix nomenat com Alesancho, que segons Joan Coromines. després de desestimar la possibilitat de relacionar-lo amb aliso, per la i, pensa que el seu origen està en l'antropònim Alesianko, pròxim a Alesia i amb sufix indoeuropeu -Anko. Per a Alarcos, deriva d'una base Alisancum, que parteix d'una arrel Alis, constituint un exemple de l'existència de persones de la tribu dels ambrons, que marxaren des d'Il·líria fins a Ibèria. Amb aquestes indicacions el topònim Alesanco és un antropònim d'època prerromana, potser emparentat amb Alexandro, que apareix com a seu episcopal que s'estenia sobre caristis i vàrduls.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
* ↑ ,Coromines, 1972 I, 19 i 100
* ↑ Alarcos 1950, 490
# Rosciano

Rosciano és un municipi italià, dins de la província de Pescara. L'any 2007 tenia 3.423 habitants. El municipi comprèn la fracció de Villa Badessa/Badhesa, on hi viu una comunitat arbëreshë. Limita amb els municipis de Alanno, Cepagatti, Chieti (CH), Manoppello, Nocciano i Pianella.

## Administració

Llista d'alcaldes :
| Període | Identitat | Partit |
| 2006- | Alberto Secamiglio | Centredreta |

## Enllaços externs

* Rosciano - Lloc web oficial
# Pérxino (Vladímir)

* Per a altres significats, vegeu «Pérxino».
Pérxino (en rus: Першино) és un poble (un possiólok) de l'óblast de Vladímir, a Rússia, segons el cens del 2010 tenia 1.497 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Resolució 1913 del Consell de Seguretat de les Nacions Unides

La Resolució 1913 del Consell de Seguretat de les Nacions Unides fou adoptada per unanimitat el 12 de març de 2010. Després de recordar les resolucions 1769 (2007), 1778 (2007), 1834 (2008) i 1861 (2009), el Consell va assenyalar que la situació a la regió del Darfur (Sudan) i el Txad i la República Centreafricana constituïa una amenaça per a la pau i la seguretat internacionals i, per tant, va ampliar el mandat de la Missió de les Nacions Unides a la República Centreafricana i al Txad (MINURCAT) durant dos mesos més, fins al 15 de maig de 2010.
El MINURCAT es va establir el 2007 sota la Resolució 1778 per proporcionar seguretat a centenars de milers de refugiats de la regió del Darfur al Sudan, altres persones desplaçades i treballadors humanitaris. La resolució actual es va aprovar en discussions sobre el futur de MINURCAT. El Txad havia demanat que no es renovés el seu mandat (però després va acordar una pròrroga de dos mesos), mentre que les Nacions Unides van argumentar que retirar la força massa aviat deixaria als refugiats vulnerables i soscavava les operacions humanitàries.

## Referències

* ↑ «Security Council extends UN force for two months, as talks with Chad continue». UN News Centre, 12-03-2010.
* ↑ Reuters «U.N. Force In Chad Gets 2 - Month Extension, Plans Exit». The New York Times, 12-03-2010 [Consulta: 11 febrer 2018].

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Operació Híbrida de la Unió Africana i les Nacions Unides al Darfur
* Primera Guerra Civil centreafricana
* Guerra civil txadiana (2005-2010)

## Enllaços externs

* PDF Text de la Resolució a UN.org
# Bílbilis

Bílbilis (llatí Bilbilis) fou una ciutat de la Tarraconense, la segona ciutat dels Celtibers després de Segòbriga. Hi va néixer el poeta Marc Valeri Marcial.
La ciutat era a un turó rocós al peu del qual passava el riu Salo. A la ciutat es fabricaven armes però el ferro s'havia d'importar. S'explotava una mica d'or.
No lluny hi havia Aquae Bilbitanae, uns banys creats ja sota domini de Roma.
Bilbilis fou sota domini romà un municipi (Augusta Bilbilis). A la regió es va lliurar bona part de la guerra entre Sertori i Metel. Avui es diu Bambola, i és propera a Calataiud.

## Referències

* ↑ «Bílbilis». Gran Enciclopèdia Catalana. Barcelona: Grup Enciclopèdia Catalana.
# Alfred Strom

Alfred Strom (Sydney, 9 de juliol de 1916 - Bruges, 18 de març de 1973) va ser un ciclista australià, que fou professional entre 1940 i 1957. Es va especialitzar en la pista i va guanyar nou curses de sis dies, de curses 49 disputades, la majoria amb el seu compatriota Reginald Arnold.

## Palmarès

* 1949
** 1r als Sis dies de Nova York (amb Reginald Arnold)
* 1950
** 1r als Sis dies de Berlín 1 (amb Reginald Arnold)
** 1r als Sis dies de Berlín 2 (amb Reginald Arnold)
* 1951
** 1r als Sis dies d'Anvers (amb Reginald Arnold)
* 1952
** 1r als Sis dies d'Anvers (amb Reginald Arnold)
** 1r als Sis dies de Londres (amb Reginald Arnold)
** 1r als Sis dies de Múnic (amb Ludwig Hörmann)
* 1954
** 1r als Sis dies d'Aarhus (amb Sydney Patterson)
* 1957
** 1r als Sis dies de Louisville (amb John Tressider)

## Referències

* ↑ «STROM Alfred». [Consulta: 26 desembre 2022].
* ↑ «Palmarès d'Alfred Strom (Aus)». [Consulta: 26 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alfred STROM» (en italià). [Consulta: 26 desembre 2022].
* ↑ Archives, Cycling. «Alfred Strom» (en anglès). [Consulta: 26 desembre 2022].

## Enllaços externs

* Fitxa a sitiodeciclismo.net
# Rourera de Mascarell

La Rourera de Mascarell és un antic bosc de roures del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Toralla. Està situat a llevant de Mascarell, a llevant del Clot de Mateu, a la dreta de la llau de Mascarell.
# Mapa de Karnaugh

Un mapa de Karnaugh (també conegut com a taula de Karnaugh o diagrama de Veitch, abreujat com K-Mapa o KV-Mapa) és un diagrama utilitzat per a la simplificació de funcions algebraiques booleanes. El mapa de Karnaugh va ser inventat el 1950 per Maurice Karnaugh, un físic i matemàtic estatunidenc dels laboratoris Bell.
Els mapes de Karnaugh aprofiten la capacitat del cervell humà de treballar millor amb patrons que amb equacions i altres formes d'expressió analítica. Externament, un mapa de Karnaugh consisteix d'una sèrie de quadrats, cadascun dels quals representa una línia de la taula de veritat. Com que la taula de veritat d'una funció de N variables posseeix 2$^N$ files, el mapa de Karnaugh corresponent ha de tenir també 2$^N$ quadrats. Dins de cada quadrat hi ha un 0 o un 1, depenent del valor que pren la funció en cada fila. Les taules de Karnaugh es poden utilitzar per a funcions de fins a 6 variables.

## Regles per a l'ús de mapes de Karnaugh

* Els llaços de termes mínims (minterms) o termes màxims (maxterms) són la base de la potència del sistema binari.
* Els llaços són horitzontals i verticals, els diagonals no estan permesos. Sí que estan permesos, però, els verticals i horitzontals que arribin al final de la fila o la columna i tornin a enllaçar un altre cop a l'inici, o viceversa.
* En un llaç les variables que canviïn s'han d'eliminar. Les variables que no canviïn s'han de representar en aquest llaç. Aquestes variables seran positives o negatives: positives si aquest llaç que no canvia és un 1, negatives si és 0.
* Cal fer el mínim de llaços o grups amb la major quantitat de maxterms i minterms. Aquests llaços només poden estar formats per potències de 2, per tant els grups seran de 2^1, 2^2 ... 2^n, mentre 2^n sigui més petit que el nombre total de posicions a la taula.

## Programari

Programari per assistir el mapatge de Karnaugh:
* GKMap
* Map Minimitzar
* WinLogiLab Arxivat 2008-08-10 a Wayback Machine.
* Boolean Calculator: VK, Truth Tables,...
* Gorgeous Karnaugh K-Maps minimization software Arxivat 2011-11-23 a Wayback Machine.
# Pèirarua (Erau)

Pèirarua (en francès Pierrerue) és un municipi occità del Llenguadoc, a la regió d'Occitània i al departament de l'Erau.

## Referències

* ↑ Topònims occitans de l'Erau
# Piragüisme als Jocs Olímpics d'estiu de 2024 - K-4 500m Femení

La prova de K-4 500m femenina de Piragüisme en aigües tranquil·les als Jocs Olímpics de París 2024 serà l'11a edició de l'esdeveniment en unes Olimpíades. La prova es disputarà entre el 6 i el 8 d'agost del 2024 a l'Estadi nàutic olímpic de l'Illa de França, situat al municipi francès de Vaires-sur-Marne.
L'embarcació hongaresa és la vigent campiona de la disciplina olímpica després de guanyar la medalla d'or als Jocs Olímpics de Tòquio 2020. La medalla de plata fou per l'equip belarús i la medalla de bronze la va aconseguir el combinat de Polónia.
L'equip d'Hongria és la selecció més guardonada, amb 4 medalles d'or i 4 medalles de plata, en les 10 edicions que la disciplina ha estat present als Jocs Olímpics.

## Format

El sistema de competició consisteix en un format de 3 rondes (preliminars, semifinals i final), on les embarcacions competiran entre elles per anar avançant en les diferents curses. Les classificacions de cada ronda depenen en les embarcacions de cada cursa i de la posició final. La distància que hauran de recórrer són 500 metres en un caiac amb 4 piragüistes i les 3 primeres embarcacions que quedin en les primeres posicions a la final, guanyaran les medalles.

## Classificació

Totes les places es van assignar en el Campionat del Món de Piragüisme en aigües tranquil·les que es va disputar a Duisburg entre el 23 i el 27 d'agost del 2023.
| Esdeveniment | Data | Places | País |
| Campionat del Món | 23 - 27 agost 2023 | 10 | Nova Zelanda |
| Campionat del Món | 23 - 27 agost 2023 | 10 | Polònia |
| Campionat del Món | 23 - 27 agost 2023 | 10 | Espanya |
| Campionat del Món | 23 - 27 agost 2023 | 10 | Xina |
| Campionat del Món | 23 - 27 agost 2023 | 10 | Austràlia |
| Campionat del Món | 23 - 27 agost 2023 | 10 | Sèrbia |
| Campionat del Món | 23 - 27 agost 2023 | 10 | Hongria |
| Campionat del Món | 23 - 27 agost 2023 | 10 | Alemanya |
| Campionat del Món | 23 - 27 agost 2023 | 10 | Noruega |
| Campionat del Món | 23 - 27 agost 2023 | 10 | Canadà |

## Medaller històric

| Posició | País | | | | Total |
| 1 | Hongria | 4 | 4 | 0 | 8 |
| 2 | Alemanya | 4 | 3 | 0 | 7 |
| 3 | Romania | 1 | 0 | 1 | 2 |
| 4 | Alemanya de l'Est | 1 | 0 | 0 | 1 |
| 5 | Belarús | 0 | 1 | 2 | 3 |
| 5 | Suècia | 0 | 1 | 2 | 3 |
| 7 | Suïssa | 0 | 1 | 0 | 1 |
| 8 | Polònia | 0 | 0 | 1 | 1 |
| 8 | Austràlia | 0 | 0 | 1 | 1 |
| 8 | Ucraïna | 0 | 0 | 1 | 1 |
| 8 | Bulgària | 0 | 0 | 1 | 1 |
| 8 | Canadà | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. Arxivat de l'original el 1 d’agost 2022. [Consulta: 26 juliol 2023].
* ↑ «Tokyo 2020 Canoe Sprint Women's Kayak Four 500m Results» (en anglès). olympics.com.
* ↑ «How to qualify for canoe sprint at Paris 2024» (en anglès). olympics.com, 27-06-2023.
# Resolució 1911 del Consell de Seguretat de les Nacions Unides

La Resolució 1911 del Consell de Seguretat de l'ONU de les Nacions Unides fou adoptada per unanimitat el 28 de gener de 2010. Després de reafirmar les resolucions 1880 (2009) i 1893 (2009) i reiterant la seva determinació per aconseguir un procés electoral creïble a Costa d'Ivori, el Consell va aprovar una pròrroga de quatre mesos de l'Operació de les Nacions Unides a Costa d'Ivori (UNOCI) fins al 31de maig de 2010, i un increment temporal de la mida de l'operació de 7.450 a 7.950 persones.
El Consell també va permetre l'augment temporal i l'extensió de les forces de manteniment de la pau del país, inclosos els mantenidors de la pau de la propera Burkina Faso, que es van afegir a la UNOCI per millorar la seguretat abans del procés electoral de 2010.
La resolució també va demanar al Secretari General de les Nacions Unides Ban Ki-moon que informés sobre la situació en forma d'actualització a mitjans de març de 2010 i un informe complet l'abril de 2010.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Primera Guerra Civil de Costa d'Ivori
* Eleccions legislatives de Costa d'Ivori de 2010
* Eleccions presidencials de Costa d'Ivori de 2010

## Referències

* ↑ «Security Council approves four-month extension of Operation, boosts troop strength to help support upcoming election». United Nations, 28-01-2010.

## Enllaços externs

* «United Nations Security Council Resolution 1911» (pdf) (en anglès). Text de la Resolució a UN.org]
# Bíkovo (Novossibirsk)

* Per a altres significats, vegeu «Bíkovo».
Bíkovo (en rus: Быково) és un poble de l'óblast de Novossibirsk, a Rússia, que en el cens del 2010 tenia 325 habitants, pertany al districte de Novossibirsk.

## Referències

* ↑ «детский сад "Лукоморье"».
# Amfigenia

Amfigenia (grec antic: Ἀμφιγένεια) era una ciutat grega situada a Messènia, segons Esteve de Bizanci, o vora Macistos, a Trifília, al nord de l'Èlida, segons Estrabó. Homer la menciona al Catàleg de les naus, on formava part dels territoris que governava Nèstor.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 219. ISBN 9788441224223.
* ↑ Smith, William 8ed.). «Amphigeneia». Dictionary of Greek and Roman Geography (1854). [Consulta: 28 gener 2021].
* ↑ Homer. Ilíada, II, 593
# Deposit

Deposit és una vila del Comtat de Broome a l'Estat de Nova York dels Estats Units d'Amèrica.

## Demografia

Segons el cens dels Estats Units del 2000 Deposit tenia 1.699 habitants, tenia 1.699 habitants, 716 habitatges, i 436 famílies. La densitat de població era de 520,6 habitants/km².
Dels 716 habitatges en un 31,1% hi vivien nens de menys de 18 anys, en un 43,7% hi vivien parelles casades, en un 12,4% dones solteres, i en un 39% no eren unitats familiars. En el 34,1% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,1% tenia menys de 18 anys, un 8,8% entre 18 i 24, un 24,8% entre 25 i 44, un 22,1% de 45 a 60 i un 17,2% 65 anys o més.
L'edat mediana era de 37 anys. Per cada 100 dones de 18 o més anys hi havia 84,9 homes.
La renda mediana per habitatge era de 24.702 $ i la renda mediana per família de 32.016 $. Els homes tenien una renda mediana de 27.202 $ mentre que les dones 19.333 $. La renda per capita de la població era de 14.390 $. Entorn del 15% de les famílies i el 17,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deposit». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Deposit». American Fact Finder. Oficina del Cens dels Estats Units, 12-01-2010.
Viccionari
# Roureda del Mas

La Roureda del Mas, és un bosc de roures del terme municipal de Tremp, al Pallars Jussà, dins de l'antic terme d'Espluga de Serra.
Està situat en el territori del poble de Casterner de les Olles, al sud-est d'aquest antic poble. És a l'extrem nord-oest del terme de Tremp, molt proper al pantà d'Escales, en els contraforts septentrionals del Roc de Sant Cugat, al capdavall de l'Obaga de Casterner.

## Enllaços externs

* Institut Cartogràfic de Catalunya
# Escala Fujita-Pearson

L'Escala Fujita-Pearson, també anomenada Escala de Fujita, és una escala per mesurar i classificar la intensitat d'un tornado. Es basa en la destrucció ocasionada a les estructures construïdes per l'home i a la vegetació. Va ser elaborada el 1971 per Tetsuya Fujita i Allan Pearson de la Universitat de Chicago.
Noteu que aquesta escala no es basa en la grandària, diàmetre o velocitat del tornado, sinó que es basa en els danys causats per ell. L'avaluació oficial es duu a terme per meteoròlegs i enginyers civils. Alguns mitjans auxiliars de l'avaluació del dany són seguiments per radar, testimonis visuals, informes periodístics, fotogrametria i videogrametria.

## Escala

Encara que l'escala abasta teòricament 13 graus, tots els tornados registrats estan compresos en els 6 inferiors:
| Intensitat | Velocitat del vent | Danys |
| F0 | 60-117 km/h (45-72 mph) | Lleus. |
| F1 | 117-181 km/h (73-112 mph) | Moderats. Aquests tornados poden aixecar teules o moure cotxes en moviment. Tràilers poden ser estirats i vaixells poden ser enfonsats. |
| F2 | 181-250 km/h (113-157 mph) | Considerables. Les teulades d'algunes cases poden ser aixecats, els tràilers i cases rodants que estiguin en el camí del tornado seran demolits. Aquest tornado també pot descarrilar vagons de trens. |
| F3 | 250-320 km/h (158-206 mph) | Greus. Arbres poden ser arrencats d'arrel i parets i teulades d'edificis sòlids, seran arrencats amb total facilitat. |
| F4 | 320-420 km/h (207-260 mph) | devastadors. Motors de trens i de camions de 40 tones seran llançats fàcilment per l'aire. |
| F5 | 420-520 km/h (261-318 mph) | Extremadament destructius. Tornados amb aquesta intensitat destrueixen tot en el seu camí. Els cotxes poden ser llençats com si fossin joguines, i edificis sencers poden ser aixecats del sòl. Conegut col·loquialment com el "Dit de Déu". |
| F6 | 520-610 km/h (319-379 mph) | Dany inconcebible. Mai s'ha registrat un tornado d'aquestes magnituds, fins al moment. |

## Vegeu també

* Escala Fujita millorada
* Escala TORRO
* Escala de Beaufort
* Escala d'huracans de Saffir-Simpson

## Referències

* ↑ Thoron, Joe. Tornadoes (en anglès). Marshall Cavendish, 2006, p.25. ISBN 0761421041.

## Enllaços externs

* Un Perfecte Desastre Supertornado F6
# Puèg-ericon

Puèg-ericon (en francès Puissalicon) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Josefa Goldar Rei

Josefa Goldar Rei (Caldas de Reis, 1905 – Buenos Aires, 11 de juny de 1992) va ser una actriu de cinema argentina d'origen gallec. La seva família va emigrar a l'Argentina al 1909. Va fundar amb el seu espòs Leónidas Barletta el Teatro Del Pueblo, per on van passar moltes peces considerades revolucionàries per la seva època. Militant d'esquerra, el seu debut en cinema va ser en la pel·lícula Los Afincaos (1941) i més endavant va participar en el repartiment de diverses pel·lícules en papers secundaris.

## Filmografia

* Los hipócritas (1965)
* Orden de matar (1965)
* Los viciosos (1964)
* El octavo infierno
* La murga (1963)
* Los inocentes (1963)
* Detrás de la mentira (1962)
* Delito (1962)
* Bajo un mismo rostro (1962)
* La novia (1961)
* Todo el año es Navidad (1960)
* Campo arado (1959)
* Procesado 1040 (1958)
* La hermosa mentira (1958)
* La despedida (1957)
* Oro bajo (1956)
* Amor a primera vista (1956)
* Después del silencio (1956)
* Para vestir santos (1955)
* Los hermanos corsos (1955)
* Cuando los duendes cazan perdices (1955)
* El conde de Montecristo (1953)
* La mujer de las camelias (1954)
* La bestia debe morir (1952)
* Apenas un delincuente (1949)
* De hombre a hombre (1949)
* Los afincaos (1941)

## Bibliografia

* Alvarellos Iglesias, Enrique. Mulleres destacadas de Galicia (en gallec). Alvarellos Editora, 1993, p. 118. ISBN 84-85311-96-5.
* Blanco Pazos, Roberto; Raúl Clemente. Diccionario de actrices del cine argentino 1933-1997. 1°. Corregidor, 1997, p. 112. ISBN 950-05-1077-4.
* Manrupe, Raúl; Portela, María Alejandra. Un diccionario de films argentinos (1930-1995). Corregidor, 2001. ISBN 950-05-0896-6.
* Marco, Aurora. Dicionario de Mulleres Galegas [Das orixes a 1975] (en gallec). A Nosa Terra, 2007, p. 189-190. ISBN 978-84-8341-146-9.
* Pérez Leira, Lois. Mulleres da emigración (bilingüe: gallego-castellano). Grupo de Comunicación Galicia en el Mundo, 2009, p. 164-173. ISBN 978-84-936759-9-8.
* Gran Enciclopedia Galega Silverio Cañada (en gallec). El Progreso, 2005. ISBN 84-87804-88-8.

## Enllaços externs

* Informació sobre Josefa Goldar en el lloc del cinema nacional
* Pérez Leira, Lois. «Josefa Goldar, una gallega que triunfó en el teatro argentino». cronicasdelaemigracion.com, 04-08-2012.
# Can Tintorer

«Can Tintorer» té aquests significats:
* Can Tintorer (Anglès), casa d'Anglès
* Can Tintorer (Gavà), masia de Gavà
* Can Tintorer (Molins de Rei), masia de Molins de Rei
* Can Tintorer (Sant Hilari Sacalm), casa de Sant Hilari Sacalm